Alberto Moravia

Alberto Moravia (Erroma, Italia, 1907ko azaroaren 28a - 1990eko irailaren 26a) idazlea izan zen, italieraz.

Kazetari-lanetan aritu zen hasieran. Alienazioa eta bakardadea dira Moraviaren eleberrien gai nagusiak, eta horietatik alde egin ezina, ez sexuaren bidez, ezta maitasunaren bitartez ere. Kritikariek Moraviaren estilo zorrotza, kontakizuna eta elkarrizketak osatzeko trebezia, eta benetako diruditen pertsonaiak sortzeko ahalmena azpimarratu dute.

Lan nagusiak: Gli indifferenti (1929, Axolagabeak), lehen liburua, arrakasta handia izan zuena; Il conformista (1951, Konformaerraza); La ciociara (1947); La noia (1960; Asperra). Ipuinak (besteren artean, Boh, 1976) eta saiakerak (L´uomo como fine, 1966) ere idatzi zituen.

Italiako gerra osteko intelektual zorrotz eta estimatuenetako bat izan zen. Pier Paolo Pasolini idazlea 1950eko hamarkadaren hasieran ezagutu zuen, eta adiskide hurkoak izan ziren poetaren heriotza arte. 1973an etxe partekatu bat erosi zuen Ostiako kostaldean Pier Paolorekin. Historiarako geratu da Erroman Pasolini erail osteko hiletan eman zuen hitzaldia.

 Erreferentziak 

Kategoria:Italierazko idazleak
Kategoria:Italiako idazleak
Kategoria:Erromatarrak
Kategoria:Italiako ipuingileak
Kategoria:Italiako eleberrigileak
Kategoria:Italiako ateoak
Kategoria:Italiako komunistak
Kategoria:Strega Saria
Kategoria:Erroman hildakoak
Kategoria:PEN International
Kategoria:Index Librorum Prohibitorum